cyanic-selkie/wikianc huggingface dataset:
Sašīna Litlfetere
Litlfetere pārstāvēja Marlonu Brando 45. Kinoakadēmijas balvas pasniegšanas ceremonijā 1973. gadā, kur viņa Brando vārdā atteicās no balvas kategorijā "Labākais aktieris", ko viņš ieguva par tēlojumu filmā "Krusttēvs". Brando boikotēja ceremoniju, protestējot pret to kā Holivuda ataino Amerikas pamatiedzīvotājus un lai pievērstu uzmanību Wounded Knee notikumiem. Viņas runas laikā publikas reakcija uz Brando boikotēšanu dalījās starp izsvilpšanu un aplausiem.
Pēc ASV Kinoakadēmijas balvas runas Litlfetere strādāja hospisa aprūpē. Viņa turpināja aktīvi darboties Amerikas pamatiedzīvotāju jautājumiem, tostarp veselības aprūpi un bezdarbu, un veidoja filmas par tiem. 2022. gada jūnijā Kino mākslas un zinātnes akadēmija nosūtīja Litlfeterei atvainošanās paziņojumu, ko pilnībā nolasīja 17. septembrī pasākumā An Evening with Sacheen Littlefeather.
Litlfetere apgalvoja, ka viņas tēvam ir apaču un jaku priekšteči, bet māte ir eiropiešu izcelsmes. Neilgi pēc Litlfeteres nāves navaho rakstniece un aktīviste Žaklīna Kīlere intervēja abas Litlfeteres māsas, kuras pastāstīja, ka viņu ģimene nav Amerikas pirmiedzīvotāji un Litlfetere safabricējusi viņas senču vēsturi. Tāpat viņas teica, ka viņu tēvs, kas dzimis Oksnardā, Kalifornijā, ir Meksikas spāņu izcelsmes un viņam nav nekāda saistība ar pirmiedzīvotāju ciltīm.
Kalnu ieskaite Tour de France
Kalnu ieskaite Tour de France ir viena no papildu ieskaitēm Tour de France sacensībās. Punkti tiek piešķirti ātrākajiem braucējiem, kuri sasniedz kalnu virsotnes. Tās līderis kopš 1975. gada saņem baltu, sarkani punktotu krekliņu.
Vēsture
Kopš 1905. gada sacensību organizatori, laikraksts l'Auto izvēlējās vienu Tour de France riteņbraucēju kā meilleur grimpeur (labākais kalnu braucējs). 1933. gadā ieskaites uzvarētājs bija Visente Trjeba. Tomēr Trjeba bija krietni vājāks nobraucienos, tāpēc viņš nekad neko neieguva no tā, ka virsotnes sasniedza pirmais. Tour de France direktors Anrī Degranžs nolēma, ka riteņbraucējiem būtu jāsaņem bonuss par virsotņu sasniegšanu pirmajiem. No 1934. gada pirmajam virsotnes sasniedzējam tika papildu piešķirta laika atstarpe ar otro virsotnes sasniedzēju. Šie laika bonusi vēlāk tika atcelti, bet kalnu karaļa atzinība saglabājās.
Lai arī labākais kalnu braucējs pirmoreiz tika atzīts 1933. gadā, īpašs ieskaites krekliņš netika ieviests līdz pat 1975. gadam. Tā krāsas noteica tā brīža sponsors Chocolat Poulain, kura šokolādes tāfelītes tika saiņotas punktotā iepakojumā.
Kopš 1993. gada kreklu sponsorē Carrefour lielveikalu ķēde, sākotnēji kā Champion zīmols, nomainot uz Carrefour 2009. gadā. Tūres krekliņu krāsas ir pieņēmušas arī citas šosejas riteņbraukšanas daudzdienu sacensības, piemēram, Tour of Britain arī ir punktotais krekliņš.
Jans Berhmans
Jans Berhmans, dzimis 1599. gada 13. martā, miris 1621. gada 13. augustā, bija jezuīts un kopš 1888. gada kanonizācijas - katoļu svētais. Viņš ir arī studentu un ministrantu aizbildnis. Miris pavisam jauns - 22 gadu vecumā, bet jau savas dzīves laikā sasniedza svētumu. Bija pazīstams ar savu dievbijību un pazemību.
Bērnība
Jans Berhmans piedzima katoļticīgā piecu bērnu ģimenē, Flāmu Brabantes provincē, Beļģijā, toreiz. Diestā. Jau bērnībā Janam bija tādas rakstura īpašības kā sirsnībā, laipnība, atvērtība un dzīvesprieks, kas bija par iemeslu tam, ka ar viņu gribēja draudzēties vienaudži. Krietno tikumu dēļ viņam vēlējās līdzināties arī draugi. No citiem bērniem Jans atšķīrās ar savu dievbijību. Kad zēnam vēl nebija septiņi gadi, viņam jau bija izveidojies ieradums rītos agri celties un kā ministrantam piekalpot divās vai trīs Svētajās Misēs. Viņš ar īpašu uzmanību klausījās svētdienas sprediķi un regulāri devās svētceļojumā uz Šerpenhēveles svētnīcu, kas atradās dažu jūdžu attālumā no viņa dzimtās pilsētas lūdzoties Rožukroni un iegrimstot apcerē.
Zēns bija apveltīts ar gaišu prātu un labu atmiņu, tādēļ mācības viņam viegli padevās. Jans mācījās Diestas ģimnāzijā, pēc kuras beigšanas uzsāka studijas jezuītu koledžā Mesīnā. Finansiālo grūtību dēļ, ģimene nespēja samaksāt par Jana studijām un tēvs lūdza dēlu apgūt kādu praktisku amatu. Diestes draudzes prāvests piedāvājās segt Jana studiju izdevumus ar noteikumu, ka viņš vēlāk atgriezīsies draudzē un turpinās tajā kalpot, taču Mesīnā Janu spēcīgi uzrunāja jezuītu dzīvesveids, un viņš nolēma pēc studiju beigšanas iestāties jezuītu ordenī. Lai gan tēvs sākumā ar to nebija apmierināts, jo cerēja dēlu redzēt tuvāk ģimenei, kalpojot vietējā diecēzē, tomēr beigās deva savu atļauju un svētību.
Aicinājums
1616. gadā Jans iestājās jezuītu ordenī, drīz pēc tam iestājoties arī Svētās Jaunavas brālībā, katru rītu veltot īpašas lūgšanas Dievmātes godam. Piektdienās basām kājām viņš gāja pa pilsētas ielēm, izdzīvojot Jēzus Kristus krusta ceļu. Pēc dažiem mēnešiem, kopš Jana iestāšanās jezuītu ordenī (Jēzus sadraudzībā), nomira viņa māte. Pēc šī notikuma tēvs pameta kurpnieka darbu un iestājās garīgajā seminārā, pēc divu gadu mācībām viņu ordinēja par diecēzes priesteri. Tajā pašā gadā Jans deva ordeņa solījumu un devās uz Antverpeni studēt filozofiju. Pavadot tur dažas nedēļas, viņš saņēma ordeņa vadības rīkojumu filozofijas studijas turpināt Romā. Ceļu līdz Romai Jans veica kājām, nesdams uz savas muguras viu, kas viņam piederēja, kopumā veicot vairāk nekā 300 jūdzes.
Pēc diviem gadiem Jans nokārtoja filozofijas eksāmenus, pēc kuriem viņu uzaicināja piedalīties filozofiskās diskusijās kādā Grieķijas mācību iestādē, kuru tolaik vadīja dominikāņi. Brālis Jans diskusijās izcēlās ar savu zināšanu dziļumu un skaidrību, taču tā bija viņa pirmā un pēdējā publiskā uzstāšanās. Pēc atgriešanās Romā Janu piemeklēja drudzis, no kura viņš nespēja atveseļoties. Divdesmit divu gadu vecumā, spiežot pie sirds krucifiksu, rožukroni un grāmatu ar "Jēzus sadraudzības" statūtiem, viņš nomira. Brāļa Jana pēdējie vārdi bija: "Šīs ir manas bagātības, ar kurām kopā mirstu ar prieku!"
Pēc brāļa Jana nāves, kad ļaudis ar savām lūgšanām vērsās pie mūžībā aizgājušā jezuīta, notika tik daudz brīnumu, ka dažu gadu laikā Beļģijā izplatīja ap 24 tūkstošiem viņa portreta kopiju. 1865. gadā Janu Berhmanu beatificēja pāvests Pijs IX, un 1888. gadā viņu kanonizēja pāvests Leons XIII. Svētā mirstīgās atliekas apglabātas Svētā Ignācija baznīcā, Romā.
Katvari (stacija)
Katvari bija pieturas punkts dzelzceļa līnijā Rīga—Rūjiena starp Limbažu staciju un Neiķenes pieturu. Tas atradās Limbažu novada Katvaru pagastā, netālu no Stirnu ciema.
Katvaru pieturas punkts tika atklāts 1935. gadā pie Katvaru pagastu nama. Pēc pasažieru vilciena Rīga—Aloja atcelšanas 1998. gadā pieturas punkts vairs netiek izmantots. Pēc slēgšanas vienīgās būves pieturā bija pasažieru paviljons, aka un pasažieru sānplatforma. Pieturas punkta nojume ir saglabājusies vismaz līdz 2008. gadam.
Virķīte
Virķīte (arī Virķe, Virķene, Virķupīte) ir Rūjas kreisā krasta pieteka Valmieras novadā. Iztece uz ziemeļrietumiem no Vilpulkas. Tek dienvidu-dienvidaustrumu virzienā. Lielākā pieteka - Virķēnmuižas grāvis. Ietek Rūjā pie Rūjas skolas. Virķīti šķērso valsts autoceļi V173 (Virķēni—Meizakila) un P21 (Rūjiena—Mazsalaca). Tās krastos atrodas Virķēni.
Melnīka
Melnīka (cz) ir pilsēta Čehijā, Centrālčehijas apgabala Melnīkas apriņķa centrs pie Vltavas upes ietekas Labā (Elbā). Sens vīnkopības centrs. Upes osta.
Rakstos pirmoreiz minēta 12. gadsimtā. 1274. gadā karalis Otokārs II piešķīra Melnīkai pilsētas tiesības. Pilsēta attīstījās kā Bohēmijas karalienes īpašums. 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā. Pēc Samta revolūcijas Melnīkas pili atguva tās vēsturiskie īpašnieki — Lobkovicu ģimene.
Melnīka ir rakstnieka Viktora Dika (Viktor Dyk, 1877—1931), Morāvijas hercoga Johana Heinriha (Johann Heinrich, 1322—1375) un Svētās Ludmilas (Svatá Ludmila, 860—921) dzimtā pilsēta. Vietējā ģimnāzijā mācījies Jans Palahs (Jan Palach, 1948—1969). 1451. gadā Melnīkā mira imperatore — konsorte Ceļes Barbara (Barbara von Cilli, 1392—1451).
Deivids Klārksons
Deivids Klārksons (dzimis 1984. gada 31. martā) ir kanādiešu hokejists, labais malējais uzbrucējs. Pašlaik (2017) Klārksons spēlē Nacionālās hokeja līgas kluba Vegasas "Golden Knights" sastāvā.
Spēlētāja karjera
No 2001. līdz 2005. gadam Klārksons spēlēja Ontārio hokeja līgas klubos Belevillas "Tigers" un Kičeneras "Rangers", taču 2005. gada augustā hokejists noslēdza līgumu ar NHL klubu Ņūdžersijas "Devils", rudenī uzsākot savu profesionālā spēlētāja karjeru AHL kluba Albani "River Rats" sastāvā.
2006.—07. sezonā Klārksons aizvadīja savas pirmās septiņas spēles "Devils" rindās. Jau 2007.—08. sezonā Deivids bija nostiprinājies NHL kluba sastāvā. Jau drīz vien Klārksons kļuva pazīstams ar savu aso spēli un kaušanās prasmi. 2011.—12. sezonu Klārksons noslēdza kā viens no kluba rezultatīvākajiem spēlētājiem. 2012.—13. gada NHL sezonas lokauta laikā spēlēja Austrijas hokeja līgas kluba Zalcburgas "Red Bull" rindās.
2013. gada 5. jūlijā Klārksons noslēdza līgumu uz nākamajām septiņām sezonām ar Toronto "Maple Leafs". 2014.—15. gada sezonas vidū tika aizmainīts uz Kolumbusas "Blue Jackets". 2017. gada jūnijā līgas paplašināšanās draftā viņu izvēlējās Vegasas "Golden Knights". Nākamajā sezonā kopā ar "Golden Knights" sasniedza Stenlija kausa finālsēriju, tajā gan ar 1—4 piekāpjoties Vašingtonas "Capitals".
Antonijs Lopešs
Antonijs Lopešs (pt; dzimis ) ir Portugāles futbolists, vārtsargs, Portugāles futbola izlases dalībnieks. Kopš 2012. gada spēlē Ligue 1 kluba Lionas "Olympique" sastāvā.
Sasniegumi
Portugāle
Šampanietis
Šampanietis (fr ) ir dzirkstošais vīns, kas gatavots no Francijas ziemeļaustrumu Šampaņas apgabalā augušām vīnogām. Tam izmanto pēc ražotāja receptūras noteiktā attiecībā sajauktus līdz 3 vīnogu šķirņu — gaišo šardonē (Chardonnay) vīnogu, tumšo Pinot Noir un Pinot Meunier — vīnus, kas arī veido attiecīgajam šampanietim raksturīgo garšu.
Gadījumā, ja šampanieti gatavo tikai no šardonē šķirnes vīnogām, to sauc par Blanc de blanc (no franču valodas — 'baltais [vīns] no baltajām [vīnogām]'). Šāds vīns ir ļoti viegls un atspirdzinošs. Savukārt šampanieti, kam izmantotas tikai tumšās Pinot Noir un Pinot Meunier šķirnes vīnogas, sauc par Blanc de noirs (no franču valodas — 'baltais [vīns] no tumšajām [vīnogām]'). Šādam šampanietim ir pilnīgāka un spēcīgāka garša.
Vēsture
Vīns Šampaņā gatavots jau kopš 3. gadsimta, un līdz pat 17. gadsimtam tā gaišais, sarkanais un sārtais vīns nav īpaši atšķīries no citos apgabalos gatavotajiem vīniem. Tas mainījās 17. gadsimta beigās, kad benediktiešu mūks un pagrabmeistars doms Pjērs Perinjons (Pierre Pérignon; 1638—1715) atklāja otrreizējo raudzēšanu, kas ir šampanieša iegūšanas pamatā. 1729. gadā tika izveidota pirmā šampanieša ražotne, bet 1927. gadā noteikti šampanieša kvalitātes standarti un ražošanas apgabals.
1907. gadā franču zinātnieks Žans Eižens Šarmā (Jean Eugène Charmat) Monpeljē Universitātē izstrādāja tā saukto Šarmā metodi (Méthode Charmat), kurā otrreizējo vīna raudzēšana veic nevis atsevišķās pudelēs, bet gan līdz 10 000 litru lielās tvertnēs. Raudzēšana ilgst vismaz 24 dienas, līdz spiediens tvertnē sasniedz 5 atmosfēras. Tad saraudzēto tvertņu saturu atdzesē un filtrē, atdalot rauga nogulsnes. Visbeidzot šampanieti 3 mēnešus iztur īpašā tvertnē paaugstinātā spiedienā, tad pilda pudelēs un aizvāko.
Gatavošana
Šampanieša gatavošanai paredzētās vīnogu sulas iegūšanai izmanto mehāniskās spiedes ar mazāku spiedienu, nekā vīna gatavošanai. No 4 tonnām vīnogu var iegūt aptuveni 2050 litru pirmās noteces sulas (de cuvée), ko izmanto pirmšķirīgākā šampanieša gatavošanai, bet otro un trešo spiedienu sulu lieto zemākas kvalitātes šampanieša gatavošanai.
Izspiesto sulu nostādina apmēram 12—20 stundas, salej mucās un atstāj uz aptuveni 2 nedēļām, ļaujot notikt pirmajai spirta rūgšanai. Pēc tam vīnu garšo un veido tā cuvée maisījumus, apvienojot dažāda vecuma ieraudzētos vīnus no dažādiem vīna dārziem, lai nodrošinātu vīna īpašību nemainību. Pjērs Perinjons bija pirmais, kurš atzina vīna maisījumu veidošanas nozīmi nemainīgas vīna kvalitātes nodrošināšanā. Viņš bija arī pirmais, kurš šampanieša pudelēm kā aizbāzni izmantojis korķi.
Sagatavotajam cuvée maisījumam pieber cukuru, īpašu raugu un labi izturētu vīna maisījumu, ko sauc par tirāžas liķieri. Tad vīnu sapilda pudelēs, aizvāko ar kroņkorķiem vai plastmasas korķiem un īpašā novietojumā ievieto vīna pagraba plauktos. Šajā posmā notiek vīna otrreizējā rūgšana, kurā radusies ogļskābā gāze šķīst vīnā, to sagāzējot. Vienā standarta tilpuma pudelē rūgšanas laikā veidojas apmēram 4 litri oglekļa dioksīda. Otrreizējā raudzēšana ilgst aptuveni 1—3 mēnešus, un pēc tās šampanieti iztur vēl no viena līdz trim gadiem, atkarībā no ražotāja un ražotā šampanieša veida.
Pirms šampanieša pudeles nosūta realizēšanai, vispirms no šampanieša atdala jebkādas rūgšanas laikā veidojušās nogulsnes. To paveic, pudeles ievietojot īpašā koka rāmī ar maināmu pudeļu novietojumu. Pudeles laiku pa laikam pagriež, veicinot nogulšņu nosēšanos uz pudeles kakliņa. Vienā dienā pagrabmeistars var šādi pagriezt līdz pat 38 000 pudeļu. Kad nogulsnes nosēdušās, pudeļu kakliņus ievieto tvertnēs ar saldēšanas šķīdumu, kas nogulsnes sasaldē. Noņemot korķi, spiediena dēļ ledus lodītēs sasalušās nogulsnes viegli atdalās no šampanieša. Tad katrai pudelei, atkarībā no vajadzīgā cukura daudzuma, pievieno noteiktu vīna un cukura maisījumu. Pēc tam pudeles aizkorķē ar sēnes formas korķi, ko nostiprina ar aptuveni 50 centimetrus garu metāla režģīti. Šampanieša uzglabāšanas laiks var būt no 15 mēnešiem līdz pat 15 gadiem.
Spicera kosmiskais teleskops
Spicera kosmiskais teleskops (Spitzer Space Telescope jeb SST) bija ASV orbitālā observatorija. Tā bija nosaukta astronoma Laimana Spicera vārdā. Teleskops darbojās infrasarkanajā spektrā. Šis bija viens no četriem NASA lielo observatoriju kosmiskajiem aparātiem. Observatorija tika palaista 2003. gada augustā. 2020. gada 30. janvārī tika partraukta Spitzer darbība, atstājot to nekontrolētu heliocentriskā orbītā.
Aquaphor
Komerciālie filtri tiek plaši izmantoti rūpniecībā, lauksaimniecībā un medicīnā. Pētniecības un attīstības, ražošanas un mārketinga iekārtas atrodas Eiropā, Izraēlā, Ķīnā un ASV.
Aquaphor International OÜ tika dibināts 2006. gadā kā uzņēmums, kura mērķis ir risināt dzeramā ūdens problēmas jaunattīstības valstīs. Pilnībā aprīkotas ražotnes kopumā ir 53 000 m2, no kurām 51 000 m2  darbojas Igaunijā un 2000 m2 Izraēlā.
Produkti
Produktu klāsts ietver filtru krūzes, jaucējkrānu filtrus, zem izlietnes filtrēšanas sistēmas, priekšfiltrus, visas mājas attīrītājus, ūdens mīkstinātājus, RO (reversās osmozes) sistēmas un UF (ultrafiltrācijas) sistēmas dzīvojamai un komerciālai lietošanai.
Riogrande
Riogrande (en), pazīstama arī kā Riobravo del Norte (es) ir upe ASV un Meksikā. Tā veido daļu no abu valstu robežas. Riogrande sākas Kolorādo štata dienvidrietumos, tā ietek Meksikas līcī. 1980. gadu beigās upes garums bija 3051 km, tomēr kursa maiņa dažkārt rada garuma izmaiņas. Atkarībā no mērīšanas veida Riogrande ir ceturtā vai piektā garākā upju sistēma Ziemeļamerikā.
Dažas no garākajām Riograndes pietekām ir Pekosa, Riokončosa un Riosalado. Riograndes baseins ir gandrīz 472 tūkstošus km2 liels.
Vita Baļčunaite
Vita Baļčunaite (dzimusi Rīgā) ir latviešu aktrise, dziedātāja, TV un radio raidījumu, pasākumu vadītāja. Apceļo Latviju ar dažādām solo un dueta dziesmu koncertprogrammām, vada publiskās runas un uzstāšanās mākslas meistarklases, ierunā, iedzied filmas, animācijas filmas, reklāmas latviešu un krievu valodās.
2002. gadā beigusi Rīgas 93.vidusskolu.
2007. gadā absolvējusi Latvijas Kultūras akadēmiju (kino un dramatiskā teātra aktieru kurss) un 2019. gadā - Latvijas Sporta pedagoģijas akadēmiju ("Izglītības un sporta darba speciālists" ar fitnesa trenera kvalifikāciju). 1997. gadā absolvējusi modeļu skolu "Terri" (ar kvalifikāciju modele) un Rīgas Zinātniski Medicīnisko centru "Orto" (vizāžiste ar kvalifikāciju dekoratīvajā kosmētikā).
Mākslinieciskā darbība
2010. gadā pieņēmusi lēmumu aiziet no teātra štata vietas teātrī, lai rastu laika resursus darbībai neatkarīgos radošos projektos, kļūstot par brīvmākslinieci. Šobrīd apceļo Latviju ar dažādiem muzikāliem projektiem, tai skaitā, ar savām solo dziesmu programmām, kurās iekļautas latviešu iemīļotu komponistu muzikālas kompozīcijas un dažādi pasaulē zināmi dažādu žanru mūzikas klasikas darbi, vada pasākumus, publiskās runas un uzstāšanās mākslas meistarklases, raksta scenārijus, ierunā, iedzied filmas, animācijas filmas, reklāmas latviešu un krievu valodās. Piedalās dažādos neatkarīgos skatuves, TV, radio projektos, tai skaitā, spēlē Latvijas Jaunatnes teātrī, teātrī "Trīs Māsas" un citos.
Muzikālie projekti
2012. gada augustā pie klausītājiem ceļu aizsāka Kaspara Antesa producētā koncertprogramma "Rozes Kaislības", kurā Vita Baļčunaite izpildīja vienīgās meitenes - Rozes tēlu un dziedāja skaņdarbus no Aijas Kukules, Margaritas Vilcānes, Laimas Vaikules un citu estrādes dziedātāju repertuāra. Skatuves partneri - solisti Roberto Meloni, Dzintars Čīča, Andris Daņiļenko. Koncertprogramma tika iecerēta vienai sezonai, taču tā joprojām turpina savu ceļu pie klausītājiem visā Latvijā.
2013. gada nogalē Kaspara Antesa producētās programmas "Ziemas vakars" ietvaros Vita Baļčunaite kopā ar Andri Daņiļenko apceļoja Latvijas klausītājus. Pie klavierēm - Anatolijs Livča.
Piedalās dueta koncertprogrammās ar skatuves kolēģiem - Roberto Meloni, Martu Kristiānu Kalniņu, Mārtiņu Ruski, Kasparu Antesu, Žoržu Siksnu, Rūdolfu Plēpi, Andri Daņiļenko u.c.
2019. gada decembrī notika koncertprogramma "Dziedošie aktieri Ziemassvētkos" ar skatuves kolēģiem - Zani Dombrovsku, Edgaru Pujātu, Arni Līcīti, Andri Bērziņu.
Koncertprogrammas
Pēc organizētāju uzaicinājuma apceļo Latviju ar solo koncertprogrammām un dueta dziesmu programmām, kurās izpilda gan iemīļotas latviešu autoru (Imanta Kalniņa, Raimonda Paula, Anitas Rezevskas, Māra Lasmaņa, Zigmara Liepiņa, Valda Zilvera, Mārtiņa Brauna, Jāņa Lūsēna u.c.) muzikālas kompozīcijas, gan atsevišķas dziesmu programmas, kurās iekļauti pasaulē zināmi blūza, džeza, roka, popa, klasikas standarti un skaņdarbi no mūzikliem.
Koncertprogrammu ietvaros sadarbojas ar tādiem pianistiem un mūziķiem kā Edgars Jass, Valters Osis, Austris Kalniņš, Džulians (Jānis Zvirgzdiņš), Anatolijs Livča, Romāns Vendiņš, Viktors Ritovs, Valdis Zilveris u.c.
Vadītie pasākumi
Vairākus gadus tandēmā ar sporta žurnālistu Edgaru Barbaku vadījusi lielāko sporta labdarības pasākumu Mežaparkā "Nike.Riga.Run". Vairākus gadus vadījusi Kokteiļa festivālu Konventa sētā Vecrīgā. Tandēmā ar skatuves kolēģi - aktieri Artūru Krūzkopu vadījusi "Dziesmu svētkus Ziemassvētkos" Arēnā Rīga ar tiešraidi Latvijas Televīzijā. Imanta Kalniņa dienas Cēsīs ar skatuves kolēģi - mūziķi Martu Kristiānu Kalniņu.
Igaunijas PSR himna
Igaunijas Padomju Sociālistiskās Republikas himna (et, ru) bija Igaunijas PSR oficiālā himna no 1945. līdz 1990. gadam. Tās vārdu autors bija Johanness Sempers, bet mūzikas autors — Gustavs Ernesakss.
, destaļinizācijas laikā, himnas trešais pants tika mainīts, lai tajā netiktu minēts Josifs Staļins.
Igaunijas PSR himnu, karogu un ģerboni pārstāja izmantot kā valsts simbolus.
Marjovas rajons
Marjovas rajons ir Krievijas Novgorodas apgabala administratīvais rajons apgabala dienvidos. Rajons robežojas ar Novgorodas apgabala Holmas rajonu dienvidrietumos, Podorjes rajonu rietumos, Staraja Rusas rajonu ziemeļrietumos un Demjanskas rajonu ziemeļos, kā arī Tveras apgabala Ostaškovas rajonu dienviaustrumos, Peno rajonu dienvidaustrumos un Andreapoles rajonu dienvidos.
Edgars Priedītis
Edgars Priedītis, skatuves vārds Eds Monro, ir latviešu basģitārists, dziesmu autors. Muzikālās grupas Monro dalībnieks.
Biogrāfija
Muzikālo darbību sācis 1977. gadā, nodibinot rokgrupu kopā ar Uģi Tirzīti un Andri Černovu. 1979. gadā, Krievijā Maskavas apgabalā Narofominskā, viņš nodibināja savu otro rokgrupu Град (latviski "Krusa"). Pēc pāris gadiem atgriežas Latvijā, kur nodibina grupu "Krasts", kuru pamet 1987. gadā iekšējo nesaskaņu dēļ, vēlēdamies spēlēt izteikti vīrišķīgāku rokmūziku. 1988. gadā nodibina rokgrupu "Monro". 1994. gadā laikraksta "Rīgas Balss" veidotajā mūziķu aptaujā atzīts par labāko nominācijā "Labākais hard and heavy basģitārists". Kādu laiku bija grupas "Salamandra" basģitārists. Nodibināja grupu "MELNAIS EKSPRESIS", kura eksistēja neilgu laiku, bet paspēja ieņemt augstas vietas dažās radio aptaujās. Pašlaik spēlē paša atjaunotajā grupā "Monro".
1980. gadā uzsāka savas dīdžeja gaitas Maskavā. Bijis arī par dīdžeju rezidentu klubos "Tonuss" Jelgavā, "Slepenais eksperiments", "Kabata", "Četri balti krekli" Rīgā. Daudzu dziesmu un dziesmu tekstu autors ("To piedodu es Tev", "Lūgšana", "Pēdējais rokenrols" u.c.).
Rafaels Kadenass
Kadenass izdeva savu pirmo dzejas grāmatu Cantos iniciales 1946. gadā. Pēc Markosa Peresa Himenesa militārā apvērsuma viņš no 1952. līdz 1956. gadam devās trimdā Trinidādā. Tur gūtā pieredze atspoguļota viņa grāmatās Una Isla un Los cuadernos del destierro 1958. un 1960. gadā.
Turpmākajos gados līdzās dzejas sējumiem tika izdotas vairākas esejas par literatūru. 1985. gadā viņam tika piešķirta Premio Nacional de Literatura. 1992. gadā viņš saņēma Premio Pérez Bonalde. 2007. gadā viņš piedalījās 4. Latīņamerikas dzejas festivālā Vīnē. 2009. gadā viņš saņēma meksikāņa Huana Rulfo balvu. 2015. gadā viņš saņēma Garsijas Lorkas balvu. Tam sekoja Karalienes Sofijas balva 2018. gadā un Servantesa balva 2022. gadā.
Kadenass jaunībā bija komunists. Tomēr vēlāk viņš no šīs ideoloģijas distancējās. 2020. gadā viņš laikrakstam El País paziņoja, ka "jebkuras ideoloģijas problēma ir tā, ka tā apgrūtina brīvu domāšanu". Nikolasa Maduro valdība atturējās apsveikt Kadenasu, jo viņš ieguva Servantesa balvu. Kadenass toreiz paziņoja: "Es neesmu saņēmis apsveikumus un negaidu. Nepiekrītu režīmam, bet politikā arī nepiedalos."
Smilgas (Ādaži)
Smilgas ir vasarnīcu ciems Ādažu novada Ādažu pagastā. Izvietojies novada rietumdaļā. Ciems atrodas autoceļa A1 malā, austrumu pusē starp ceļu un Gauju. Administratīvi tiek iekļauts Ādažu pilsētā.
Ibrāhīms Afīlajs
Ibrāhīms Afīlajs (Ibrahim Afellay; dzimis Utrehtā, Nīderlandē) ir bijušais marokāņu izcelsmes Nīderlandes futbolists, spēlē pussarga pozīcijā, Nīderlandes izlases bijušais dalībnieks.
Smilgas (Ādaži)
Ciemā aug Smilgu ozols (apkārtmērs 7,05 m).
Ibrāhīms Afīlajs
Karjeru uzsāka PSV Eindhoven klubā, ar ko tika četras reizes uzvarēts nacionālajā čempionātā un 2005. gadā izcīnīts Nīderlandes KNVB kauss. 2007. gadā viņš tika atzīts par gada labāko Nīderlandes jauno futbolistu. 2011. gadā pārgāja uz Spānijas La Liga klubu FC Barcelona. Tā sastāvā pirmajā pusgadā Nīderlnades futbolists uzvarēja Spānijas čempionātā, UEFA Čempionu līgā un Spānijas Superkausā.
Nīderlandes izlases sastāvā startēja 2008. gada Eiropas čempionātā un 2010. gada FIFA Pasaules kausā (sasniegts fināls).
Sasniegumi
PSV Eindhoven
Barcelona
Olympiacos
Ērgļu Skanstes kalniņš
Ērgļu Skanstes kalniņš atrodas Vidzemē, Madonas novada Ērgļu pagasta Ērgļos, Ogres kreisajā krastā pie Ērgļu HES. Valsts nozīmes kultūras piemineklis.
Pilskalnu aprakstījis Ernests Brastiņš. Tas ir neliels, ap 10 metrus augts kalns. Plakums līdzens, 35 x 40 metrus liels. Uzbedumu, grāvju un terašu nav. Kultūrslānis dažās vietās biezāks par metru, konstatēti kauli, trauku gabaliņi, plīsuši akmeņi, ogles. Saglabājusies teika par pakalnu. Datējums — vēlais dzelzs laikmets (9. līdz 12. gadsimts).
Jans Brenans
Jans Brenans (en, dzimis ) ir amerikāņu scenārists, aktieris, producents, režisors.
Viņš ir pazīstams ar darbu pie seriāla "Radīti skatuvei". Vidusskolas laikā bijis skolas kora dalībnieks, kas nebija ieguvis nevienu balvu un kuras vadītājs bija tikko izlaists no cietuma. 2009. gadā Brenans kopā ar Raienu Mērfiju un Bredu Falčuku uzsāka darbu pie seriāla "Radīti skatuvei". Vēl darbojies pie tādu seriālu veidošanas kā Scream Queens, The Politician un Dahmer – Monster: The Jeffrey Dahmer Story.
European Hit Radio Top 100 (2018)
Top 100 sastādīšanas princips
European Hit Radio Top 100 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No vidēji 250 līdz 280 gada laikā Top 40 iekļuvušajām dziesmām tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Piezīmes
N — nedēļas Top 40, Av — augstākā vieta Top 40, NAv — nedēļas augstākajā vietā
Hanss van Brēkelens
Hanss van Brēkelens (nl, dzimis ) ir bijušais Nīderlandes futbolists, spēlējis vārtsarga pozīcijā, bijis Nīderlandes futbola izlases dalībnieks.
Savu karjeru sācis Nīderlandes komandā FC Utrecht, kur viņš nospēlēja 142 mačus. 1982. gadā pievienojies Anglijas komandai Nottingham Forest, kur pavadījis divus gadus. Vēlāk spēlējis PSV Eindhoven komandā, ar kuru viņš izcīnīja sešus Eredivisie titulus, trīs Nīderlandes kausus, kā arī uzvarējis 1987.—1988. gada Eiropas kausa sezonā. Spēlējot Nīderlandē, van Brēkelens ir četras reizes atzīts par Nīderlandes gada labāko vārtsargu.
Ar Nīderlandes futbola izlasi piedalījies kopumā 73 mačos. Triumfējis 1988. gada Eiropas čempionātā, kur finālā viņš atvairīja 11 metru soda sitienu. Piedalījies arī 1992. gada Eiropas čempionātā un 1990. gada FIFA Pasaules kausā.
Sasniegumi
Nīderlande
Individuālie sasniegumi
Teodors Hermanis Valters
Teodors Hermanis Valters (1898—1992) bija Latvijas Evaņģēliski luteriskās baznīcas mācītājs, prāvests un virsmācītājs.
Dzīvesgājums
Teodors Hermanis Valters dzimis 1898. gada 10. janvārī Žeimē, Kauņas guberņā. Viņa vecāki Mārtiņš un Doroteja bija Gļiebovas muižas kalpi. Mācījās Bornsmindes pagasta skolā Bauskas apriņķī no 1907. līdz 1913. gadam. 1913. gadā iestājās Bauskas tirdzniecības skolā, kuru pabeidza 1918. gadā Maskavā (uz kurieni skola tika evakuēta). Mācījās Bauskas ģimnāzijā no 1921. gada septembra līdz 1923. gada 15. jūnijam, to absolvējot.
1951. gada 15. maijā mācītāju T. Valteru apcietināja un izsūtīja uz Sibīrijas soda nometnēm, kur viņš sākumā Kemerovas apgabalā, pēc tam Omskā pavadīja piecus gadus. Atbrīvots 1956. gada 9. augustā.
Pēc atgriešanās Latvijā viņš kalpoja kā dažādu Latvijas ev. lut. baznīcas draudžu mācītājs līdz 1984. gada 29. aprīlim (līdz 86 gadu vecumam). 1984. gada 25. februārī 12. Ģenerālā Sinode, kā vecāko tā laika Latvijas ev. lut. Baznīcas kalpojošo mācītāju apbalvoja ar virsmācītāja titulu.
Aizgāja mūžībā 1992. gada 31. oktobrī Žeimē, Lietuvā. Apglabāts Rīgas Meža kapos netālu no Mācītāju kalniņa.
Kalpošana draudzēs
Emeritējies 1984. gada 29. aprīlī.
Mošenskas rajons
Mošenskas rajons ir Krievijas Novgorodas apgabala administratīvais rajons apgabala austrumos. Rajons robežojas ar Novgorodas apgabala Boroviču rajonu rietumos, Hvoinajas rajonu ziemeļos un Pestovas rajonu austrumos, kā arī Tveras apgabala Ļesnojes rajonu dienvidaustrumos un Udomļas rajonu dienvidos.
European Hit Radio Top 40 Nr. 1 (2018)
European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots, apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2018. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.
Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām balsots European Hit Radio mājas lapā — sadaļās Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā par dziesmām ir balsots, visas balsis pēc noteikta algoritma tiek summētas, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 15.00, ar atkārtojumu svētdienā plkst. 16.00.
Balsošanas iespējas
Balsot par dziesmām var vairākos veidos:
European Hit Radio mājas lapā, sadaļās Top 9 un Top 40, ir iespējams nobalsot par trim dziesmām, savukārt, reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 7 (1 ir zemākais vērtējums, kas nozīmē, ka dziesma pavisam nepatīk, 7 — augstākais vērtējums, kas nozīmē, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.
Balsojot European Hit Radio mājas lapā, sadaļā Top 9, balsojuma rezultāts tiek apkopots raidījumā Top 9, kas skan no svētdienas līdz ceturtdienai plkst. 21.00.
Pēterēni
Pēterēni ir apdzīvota vieta Cēsu novada Kaives pagastā. Atrodas pagasta dienvidu daļā 9,2 km no pagasta centra Kaives, 16,9 km no Vecpiebalgas un 118,8 km no Rīgas.
Apdzīvotā vieta atrodas netālu no autoceļa V309 (Katrīna–Leimaņi–Kaive–Aprāni), Ogres upes labajā krastā.
Rīgas Krievu vidusskola
Rīgas Krievu vidusskola bija Rīgas vidusskola Lauku ielā 9, Grīziņkalna apkaimē, kas skolēnu skaita krasās samazināšanās dēļ 2014. gadā apvienota ar pārcelto Rīgas Herdera vidusskolu, apvienotajai skolai piešķirot J. G. Herdera Rīgas Grīziņkalna vidusskolas nosaukumu.
Aptuveni puse jeb 155 Rīgas Herdera vidusskolas skolēnu vecāki parakstīja vēstuli, kurā iebilda pret Rīgas vispārējās izglītības iestāžu tīkla optimizācijas komisijas lēmumu.
Hudzona
Hudzona (en) ir upe ASV. Galvenokārt tek Ņujorkas štata austrumos, no ziemeļiem uz dienvidiem. Hudzona sākas Adirondaka masīvā, tā ietek Ņujorkas Aperbejā. Tā izveido robežu starp Ņujorku un Ņūdžersijas štatu. Hudzona ir 507 km gara, tās baseins ir vairāk nekā 36,2 tūkstoši km2. Upe nosaukta Henrija Hudzona vārdā, viņš pirmais izpētīja šo upi 1609. gadā. Hudzonai ir pieteka Mohoka. Upes krastos ir vairākas pilsētas, tai skaitā Olbani un Ņujorka.
Megumi Takase
Megumi Takase (ja; dzimusi ) ir japāņu futboliste, bijusi Japānas sieviešu futbola izlases dalībniece.
Deražņa
Deražņa ir pilsēta Ukrainas rietumos, Hmeļnickas apgabala Hmeļnickas rajonā. Izvietojusies apgabala austrumos Vovkas upes krastā 45 km no apgabala centra Hmeļnickas. Līdz 2020. gadam bija rajona centrs.
Vēsture
Pilsēta dibināta 1431. gadā. 1542. gada dokumentos aprakstīta kā kazaku apmetne. No 18. gadsimta līdz 20. gadsimta pirmajai pusei lielākā iedzīvotāju daļa bija ebreji, tajā skaitā ievērojama karaīmu kopiena. 20. gadsimta otrajā pusē attīstījās kūdras ieguve un pārtikas rūpniecība. 1987. gadā piešķirts pilsētas statuss.
3. kilometrs
3. kilometrs ir dzelzceļa izmaiņas punkts dzelzceļa līnijās Daugavpils—Kurcums un Eglaine—Daugavpils. Tas atrodas Daugavpils pilsētā. Izmaiņas punktam pieslēdzas līnijas uz Daugavpils Pasažieru parku, Daugavpils Šķirošanas parku, Grīvas staciju un 5. kilometra posteni.
Vēsture
Otrā pasaules kara laikā — 1942. gadā tika atvērts izmaiņas punkts Daugavtilts. Mūsdienās tas nes nosaukumu 3. kilometrs.
Fredži (futbolists, dzimis 1993. gadā)
Fredži (pt; dzimis ) ir Brazīlijas futbolists, pussargs, Brazīlijas futbola izlases dalībnieks. Kopš 2023. gada spēlē Turcijas futbola Superlīgas komandā Fenerbahçe.
Sasniegumi
Shakhtar Donetsk
Manchester United
Brazīlija
Karolīne no Valdekas-Pīrmontas
Karolīne no Valdekas-Pīrmontas (, 1748–1782) bija Kurzemes un Zemgales hercogiene, hercoga Pētera pirmā sieva.
Dzīvesgājums
Dzimusi 1748. gada 14. augustā Arolsenas pilī Valdekas-Pīrmontas firsta Kārļa Augusta un viņa sievas Kristiānas Henrietes ģimenē kā piektā meita. 1765. gada 15. oktobrī princesi Karolīni Luīzi izprecināja Kurzemes un Zemgales princim Pēterim Bīronam. 1766. gada 9. novembrī viņu laulībā piedzima nedzīvs bērns, vairāk bērnu viņiem nebija.
1770. gada 25. jūlijā viņas vīrs kļuva par Kurzemes un Zemgales hercogu. 1772. gada 15. maijā viņi izšķīrās.
Mirusi 1782. gada 18. augustā Lozannā.
Airēšanas slaloms
Airēšanas slaloms ir sporta veids, kurā ar speciālu laivu paredzēts manevrēt starp virs trases iekārtiem vārtiem, finišā nonākot iespējami īsākā laika posmā. Airēšanas slaloma pirmssākumi meklējami Šveices gludajos ūdeņos, 1933. gadā. Taču jau drīz mierīgos apstākļus nomainīja pret straujākiem un agresīvākiem ūdeņiem. Pirmais Airēšanas slaloma Pasaules čempionāts tika aizvadīts 1949. gadā, Ženēvā, jau Starptautiskās Kanoe Federācijas (International Canoe Federation) aizbildniecībā. Līdz pat 1999. gadam šis pasākums notika divreiz gadā. Airēšanas slaloms ir iekļauts vasaras olimpisko spēļu disciplīnu sarakstā.
Jūrikas šaurums
Jūrikas šaurums (en) ir jūras šaurums Kanādas Arktiskajā arhipelāgā starp Elsmīra salu austrumos un Aksela Heiberga salu rietumos. Savieno Norvīdžena līci dienvidos ar Nansena šaurumu ziemeļos. Šauruma vidusdaļā atrodas Stūras sala.
Airēšanas slaloms
Noteikumi
== Laivu specifikācijas ==
Brennan
Brennan ir īru uzvārds, kas ir anglicizēta forma diviem dažādiem īru valodas uzvārdiem — Ó Braonáin un Ó Branáin. Vēsturiski viens uzvārda avots bija ievērojamais Ua Braonáin (O'Brennan) klans no Uí Duach (Oidahas) Osraigē. Īru uzvārds Ó Braonáin nozīmē "Braonán pēctecis". Personvārds Braonán cēlies no vārda, kas nozīmē "mitrums", "piliens". Īru uzvārds Ó Branáin, nozīmē "Branáin pēctecis". Personvārds Branáin nozīmē "mazais krauklis".
Jūrikas šaurums
Šauruma ziemeļaustrumu daļā Slidres fjorda krastā atrodas Jūrikas pētniecības stacija. Šaurumam nosaukumu piešķira Oto Sverdrupa ekspedīcija ar Fram, kas to atklāja 1901. gada pavasarī un pierādīja, ka Aksela Heiberga sala nav Elsmīra salas daļa, bet patstāvīga sala (no grc — ‘es to atradu!’).
Brennan
Brennan var būt:
Airēšanas slaloms
Noteikumi
Svēršanas procesa laikā liekais ūdens no laivas tiek izliets. Laivas galu horizontālā rādiusa minimums - 2 cm. Laivas galu vertikālā rādiusa minimums - 1 cm.
Mazgājamā bļoda (Latgales keramika)
Mutes bļodām raksturīgi viegli izliekti sāni, samērā platas, gandrīz līmeniskas rotātas malas. Bļodas iekšpusē sienas pašā augšākajā malā pielīmēts ieapaļš ziepju trauciņš. Mutes bļodas rotā salīdzinoši vairāk kā parastās bļodas. Tām vāpē kā to iekšpusi, tā arī ārpusi, īpaši to augšdaļu. Mutes bļodas kalpo kā goda trauks.
Dainas iela (Rīga)
Dainas iela ir vietējas nozīmes iela Rīgā, Centra rajona Centra apkaimē. Ielai ir L-veida trajektorija: tā sākas krustojumā ar Artilērijas ielu, aiz 5. nama pagriežas taisnā leņķī pret Krišjāņa Barona ielu un beidzas krustojumā ar to. Ielas garums ir 212 m, tā sastāv no 2 braukšanas joslām ar asfalta segumu. Dainas iela izveidota 1935. gadā un arī apbūve gar to veidojusies ap šo laiku (funkcionālisma stila dzīvojamās ēkas) un padomju laikā (daudzdzīvokļu dzīvojamās ēkas un rūpnieciska rakstura teritorija). Ielas nosaukums nav mainījies.
Ielu savienojumi
Dainas iela ir savienota ar šādām ielām:
Salaspils 1. vidusskola
'''Salaspils 1. vidusskola''' ir Salaspils novada domes pašvaldības iestāde. Mācības notiek latviešu valodā. Skola piedāvā gan pamatizglītības, gan vidējās izglītības programmas.
Vēsture
Salaspils vidusskolu dibināja pēc Rīgas HES būvēšanas uzsākšanas 1967. gadā, sākotnēji tā bija divplūsmu skola (latviešu un krievu), taču pēc Salaspils 2. vidusskolas izveides 1973. gada mācības notika vienīgi latviešu valodā.
1980. - 1990. gados skola specializējās tēlotājā mākslā no 1. līdz 8. klasei, kā arī vidusskolas klasēs tika padziļināti mācīta fizika un matemātika. Ar 2017. gada 1. septembri skola uzsāka darbību jaunā ēkā Ceru ielā 1, kur mācās 7.-12. klašu skolēni.
2022./2023. mācību gadā skolā strādā 15 skolas absolventu.
Darbība Comenius projektos
No 2006. līdz 2009. gadam kopā ar Vācijas, Polijas un Somijas skolēniem un skolotājiem, skola iesaistījās Comenius projektā "Tradīcijas un ierašas skolas gada kalendārā". No 2010. līdz 2012. gadam skolas skolēni un skolotāji piedalījās Comenius projektā Europe@the_stage, kura ietvaros, kopā ar piecām citām Eiropas valstīm (Slovēniju, Beļģiju, Ungāriju, Čehiju un Spāniju) tika apgūtas visu iesaistīto valstu tautas dziesmas un dejas.
Darbība Erasmus+ projektos
2015. gadā tika apstiprināts Erasmus+ projekts "The Mysteries of European Capitals", kura laikā līdz 2017. gadam tiks meklētas un filmētas leģendas par projektā iesaistīto valstu galvaspilsētām, veidoti elektroniski mācību līdzekļi un pētīti UNESCO objekti. Projekts apvieno skolēnus un skolotājus no sešām Eiropas valstīm - Lietuvas, Latvijas, Horvātijas, Bulgārijas, Rumānijas un Spānijas.
2016. gadā skola uzsāk dalību vēl vienā Erasmus+ projektā "My World - in the drop of water”. Projektā iesaistītas sešas skolas no dažādām Eiropas valstīm - Lietuvas, Latvijas, Nīderlandes, Turcijas, Portugāles un Igaunijas.
2019. gadā tiek uzsākts Erasmus+ projekts „European Student Theater Lab – Act for EU citizenship”, kurā piedalās arī skolas no Itālijas, Spānijas, Beļģijas un Kipras, bet 2021. gadā vēl viens Erasmus+ projekts.
Ārējās saites
[http://www.s1vsk.lv Salaspils 1. vidusskolas mājaslapa]
Ričards Dreifūss
Ričards Stīvens Dreifūss (en; dzimis ) ir amerikāņu aktieris.
1977. gadā ieguvis Oskara balvu kā labākais aktieris galvenajā lomā par lomu Herberta Rosa filmā The Goodbye Girl. Ieguvis Zelta globusa balvu un BAFTA kino balvu. Tēlojis lomas Stīvena Spīlberga filmās "Žokļi", "Trešās pakāpes tuvie kontakti", Always, Džordža Lūkasa "Amerikāņu grafiti" un Roba Rainera "Paliec pie manis".
Protistu sistemātika
Protistu sistemātiku veido jebkuri eikariotu organismi (organismi ar kodolu saturošām šūnām), kas nav dzīvnieki, augi vai sēnes. Protisti neveido dabisku grupu vai kladu, jo tie izslēdz dažus eikariotus, ar kuriem tiem ir kopīgs sencis, bet, tāpat, kā aļģes vai bezmugurkaulnieki, šī grupa tiek izmantota ērtībai. Dažās bioloģiskās klasifikācijas sistēmās, kā piemēram Roberta Vittekera 1969. gadā piedāvātā piecu valstu shēma, valsti ar nosaukumu "Protista" sastāda vienšūnu organismi vai koloniālie vienšūnu organismi, kuri neveido audus. Ir grupas, kuras satur protistus kopā ar citiem organismiem. Klada Opisthokonta kopā ar protistiem ietver arī dzīvniekus un sēnes, bet Archaeplastida valsts vēl satur arī aļģes un augus.
Valsts: Archaeplastida (Primoplantae) Sina Adl, 2005
Nodalījums: Glaucophyta Heinrich L. Skuja, 1954 Nodalījums: Rhodophyta Wettstein, 1922
Infravalsts: Alveolata Cavalier-Smith, 1991
Phlyum Ciliophora Doflein, 1901
Tips: Myzozoa T. Cavalier-Smith & E.E. Chao, 2004
Tips: Percolozoa Cavalier-Smith 1991
===Tips: Euglenozoa (Euglenophyta) Cavalier-Smith, 1981 ===
Adri van Tigelens
Adrianuss Andreass "Adri" van Tigelens (nl, dzimis ) ir bijušais Nīderlandes futbolists, spēlēja kreisās malas aizsarga pozīcijā, bijis Nīderlandes futbola izlases dalībnieks.
Savu karjeru sācis Sparta Rotterdam komandā, bet vēlāk spēlējis Groningen komandā. 1996. gadā pievienojies Beļģijas komandai Anderlecht, ar kuru viņš divas reizes izcīnīja Beļģijas līgas čempionu titulu. Vēlāk ar PSV Eindhoven komandu 1992. gadā uzvarējis Eredivisie.
Ar Nīderlandes futbola izlasi uzvarējis 1988. gada Eiropas čempionātā. Piedalījies arī 1992. gada Eiropas čempionātā un 1990. gada FIFA Pasaules kausā.
Sasniegumi
PSV
Nīderlande
Rojs Šeiders
Rojs Ričards Šeiders (en; dzimis, miris ) bija amerikāņu aktieris.
Pazīstamākā Šeidera loma ir policijas priekšnieka loma 1975. gada Stīvena Spīlberga filmā "Žokļi" un 1978. gada Žano Švarca filmā "Žokļi 2". Ieguvis Amerikas Kinoakadēmijas balvas nominācijas par tēlojumu Viljama Frīdkina 1971. gada filmā "Franču sakarnieks" un Boba Fosa 1979. gada filmā All That Jazz.
Pazīstams arī ar lomām filmās Klute (1971), The Seven-Ups (1973), Marathon Man (1976), Sorcerer (1977), Blue Thunder (1983), 2010: The Year We Make Contact (1984), 52 Pick-Up (1986), Naked Lunch (1991), "Lietusvīrs" (The Rainmaker, 1997) un "Soģis" (2004).
Frīsteita
Frīsteita (, ; līdz 1995. gadam Oranžas Brīvvalsts (Oranje-Vrystaat, Orange Free State)) ir viena no Dienvidāfrikas deviņām provincēm valsts centrālajā daļā. Province robežojas ar Ziemeļrietumu provinci ziemeļos, ar Hautenu un ar Mpumalanu ziemeļaustrumos, ar Kvazulu-Natālu austrumos, ar Austrumkāpu dienvidos, ar Ziemeļkāpu rietumos, kā arī ar Lesoto dienvidaustrumos.
Frīsteitas provinces lielākā pilsēta un administratīvais centrs ir Blumfonteina. Provinces kopējā platība ir 129 825 km², pēc 2014. gada datiem provincē dzīvo 2 786 800 iedzīvotāji. Tā ir trešā lielākā Dienvidāfrikas province pēc platības un astotā lielākā province pēc iedzīvotāju skaita. Province ir sīkāk sadalīta piecos apgabalos.
Deniss Pušiļins
Deniss Pušiļins (ru; dzimis Makejevkā) ir separātistu grupējuma “Doneckas Tautas Republika” (DTR) vadītājs un kolaborants ar Krieviju.
Dzīvesgājums
Dzimis 1981. gada 9. maijā Makejevkā, Doneckas apgabalā, Ukrainas PSR.
Studēja uzņēmumu ekonomiku Donbasa Nacionālajā Būvniecības un arhitektūras akadēmijā, taču studijas nepabeidza. No 2011. līdz 2013. gadam viņš darbojās Sergeja Mavrodi finanšu piramīdā "MMM", kad uz MMM bāzes tika izveidota politiskā partija, Pušilins kļuva par tās biedru. No šī politiskā spēka 2013. gadā viņš kandidēja Augstākās Radas vēlēšanās Kijivas apgabala 94. apgabalā, ieņēma 19. vietu un saņēma 0,08% (77 balsis).
Eiromaidana laikā 2014. gada 5. aprīlī Pušiļins kļuva par Doneckas apgabala gubernatora vietnieku un vadīja Doneckas iedzīvotāju mītiņu pret Ukrainas valsti. Kad 7. aprīlī proklamēja DTR, Pušilins kļuva par tās pagaidu valdības līdzpriekšsēdētāju.
2014. gada 3. novembrī viņu ievēlēja par DTR Tautas padomes deputātu no sabiedriski politiskās kustības "Doneckas Republika". un 14. novembrī ievēlēja par Tautas padomes priekšsēdētāja vietnieku.
2018. gada 7. septembrī DTR Tautas padome viņu iecēla par DTR pagaidu vadītāju līdz republikas vadītāja ievēlēšanai valsts vēlēšanās, kuras bija paredzētas 2018. gada 11. novembrī. Tajā pašā dienā Deniss Pušilins atlaida DTR Ministru padomi un veica nopietnas kadru izmaiņas DTR izpildvarā.
2018. gada 21. septembrī iesniedza dokumentus dalībai DTR vadītāja vēlēšanās 2018. gada 11. novembrī. Pēc balsojuma rezultātiem Deniss Pušilins ieguvis 60,85% balsu.
Sankcijas
2014. gada 29. aprīlī Pušiļinu iekļāva ES sankcijām pakļauto personu sarakstā, 12. maijā Kanādas sankciju sarakstā, bet 20. jūnijā - ASV sankciju sarakstā. Pušilinu iekļāva arī Austrālijas, Šveices, Lihtenšteinas un Norvēģijas sankciju sarakstos.
Kurzemes un Zemgales hercogistu superintendents
Kurzemes un Zemgales hercogistu superintendenti bija Kurzemes un Zemgales hercogistes luterāņu baznīcas augstākās administratīvās varas nesēji jeb superintendenti un Jelgavas Svētās Trīsvienības baznīcas draudzes mācītāji. Kopš 1636. gada, kad abu hercogistu teritorija tika iedalīta septiņos prāvesta iecirkņos, Kurzemes un Zemgales hercogistu superintendents bija arī Jelgavas iecirkņa prāvests. 1575.-1642. un 1721.-1833. gadā Piltenes apgabalā bija savi Piltenes superintendenti, kurus pēc Piltenes apgabala pievienošanas Kurzemes hercogistei kādu laiku dēvēja par Piltenes senioriem (1642-1721).
Pēc Kurzemes guberņas izveidošanas šī amata pildītājus kopš 1833. gada sauca par Kurzemes ģenerālsuperintendentiem, kas bija arī Kurzemes konsistorijas viceprezidenti. Pēc Latvijas evaņģēliski luteriskās baznīcas (LELB) dibināšanas 1922. gadā Kurzemes superintendenta funkcijas pārņēma LELB arhibīskaps.
Mehmets Ali Agdža
Mehmets Ali Agdža (tr; dzimis ) ir turku terorists, slepkava un Pelēko vilku kustības biedrs.
viņš nogalināja turku žurnālistu Abdu Ipekcu, kas tobrīd vadīja vienu no vadošajiem turku laikrakstiem Milliyet. Mehmetam Ali Agdžam tika piespriests mūža ieslodzījums. Pēc sešiem mēnešiem viņš izbēga. centās nogalināt pāvestu Jāni Pāvilu II, taču neveiksmīgi. Tā paša gada jūlijā viņam tika piespriests mūža ieslodzījums Itālijā. 2000. gadā pēc pāvesta lūguma viņu apžēloja Itālijas prezidents un Agdža tika deportēts uz Turciju. 2010. gadā tika atbrīvots no ieslodzījuma Turcijā.
If It Wasn't for the Nights
If It Wasn't for the Nights ir Zviedrijas popmūzikas grupas ABBA dziesma. Dziesmas autori ir Bjērns Ulveuss, Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. Dziesmas sākotnējās versijas ar nosaukumu Pandemonium ierakstīšana aizsākās 1978. gada 25. oktobrī, bet oficiālās dziesmas versijas ierakstīšana notika 1978. gada 8. novembrī. Sākotnēji bija plānots, ka dziesma tiks izdota kā otrais singls no albuma Voulez-Vous, bet kad dziesma Chiquitita tika pabeigta, If It Wasn't for the Nights izdošanas plāni tika mainīti un tā netika izdota kā singls, lai gan jau tika sagatvots promo singls iespējamai If It Wasn't for the Nights izdošanai ASV. Šajā promo singlā bija pieejamas divas dziesmas versijas — pilnā garuma versija, kā arī saīsinātā versija, kas tika izmantota dziesmas izpildīšanas laikā.